钦定古今图书集成/理学汇编/字学典/第049卷 > 《游龙回寺碧云堂有何无适草书》许谦
## 钦定古今图书集成/理学汇编/字学典/第049卷 > 《游龙回寺碧云堂有何无适草书》许谦

“苍鳞作霖回壑里，竟化长冈飞不起。何年老僧飞锡
来，强架檐楹万山底。碧云石梯如登天，俯视竹树行
其巅。岩峦起伏呈怪状，壮若群马奔吾前。”何仙仙去
不复返，满壁龙蛇惊醉眼。可怜一半委泥沙，况复阽
危混苔藓。山翁摸拓妙入神，永和茧纸且逼真。劝君
勿辞一日力，为我留为百世珍。君不见二王旧帖皆
残编，至今不惜千金传。